
ŠAKIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS

DĖL RAJONO SAVIVALDYBĖS ADMINISTRACIJOS DIREKTORIAUS 2015 M. VASARIO 18 D. ĮSAKYMO NR. AT – 129  „DĖL LĖŠŲ, SKIRTŲ SVEIKATINGUMO IR SPORTO RENGINIŲ PROGRAMAI, NAUDOJIMO TVARKOS TVIRTINIMO“ PAKEITIMO

2015 m. balandžio 9  d. Nr. AT-305
Šakiai

Vadovaudamasis Lietuvos Respublikos vietos savivaldos įsakymo 18 straipsnio 1 dalimi, 

pakeičiu rajono savivaldybės administracijos direktoriaus 2015 m. vasario 18 d. įsakymu Nr. AT-129 patvirtintos Lėšų, skirtų sveikatingumo ir sporto renginių programai, naudojimo tvarkos 1 ir 2 punktus ir juos išdėstau taip:

„1. 35 % lėšų skiriama kitų organizacijų rengiamų sporto renginių nugalėtojų apdovanojimams pagal administracijos direktoriaus 2015 m. vasario 6 d. įsakymu Nr. AT-108 patvirtintus Šakių rajono savivaldybės moksleivių ir suaugusiųjų sveikatingumo ir fizinio aktyvinimo renginių dalinio finansavimo konkurso nuostatus. 

Nepanaudotos lėšos, skirtos Šakių rajono savivaldybės moksleivių ir suaugusiųjų sveikatingumo ir fizinio aktyvinimo renginių dalinio finansavimo konkursui, lieka Šakių rajono savivaldybės sveikatingumo ir sporto renginių programos biudžete ir jos panaudojamos tikslingam moksleivių ir suaugusiųjų sportiniam ugdymui.

2. Kitos lėšos paskirstomos:

2.1. rajono savivaldybės administracijos Švietimo ir sporto skyriaus organizuojamiems sveikatingumo ir sporto renginiams;

2.2. nenumatytoms sporto veikloms finansuoti;

2.3. sporto inventoriaus, sportinės aprangos įsigijimui;

2.4. bendrojo lavinimo kūno kultūros mokytojų kvalifikacijos kėlimo seminarams;

2.5. Šakių rajono nevyriausybinių organizacijų dalinio finansavimo konkursui, skirtam ilgalaikio turto įsigijimui (sporto inventoriaus, įrangos, sportinės aprangos, avalynės) ir sporto bazių (patalpų, aikštynų, stadionų) priežiūros ir atnaujinimo darbams”.
Administracijos direktorius                                                                        Juozas Puodžiukaitis 

